OpenLLM-France/wikimedia huggingface dataset:
# Julien Brulé

Julien Brulé (Avilly-Saint-Léonard, 30 d'abril de 1875) fou un tirador amb arc francès, guanyador de cinc medalles olímpiques.
Va participar, als 44 anys, en els Jocs Olímpics d'Estiu de 1920 realitzats a Anvers (Bèlgica), on va aconseguir guanyar la medalla d'or en la prova de tir a l'ocell mòbil (50 metres individual), la medalla de plata en les proves de tir a l'ocell mòbil (33 metres individual), tir a l'ocell mòbil (33 metres per equips) i ocell mòbil (50 metres per equips), així com la medalla de bronze en el tir a l'ocell mòbil (28 metres per equips).

## Referències

* ↑ www.olympic.org - Julien Brulé
* ↑ «www.sports-reference.com - Julien Brulé». Arxivat de l'original el 2011-08-09. [Consulta: 8 agost 2010].
# Julien Benda

Julien Benda (París, 1867 - Fontenay-aux-Roses, Illa de França, 1956) va ser un filòsof i assagista francès.

## Biografia

Julien Benda va néixer el 27 de desembre de 1867 a París en una família jueva. Va fer els estudis primaris en diverses escoles d'elit (Charlemagne, Condoncert, Henry IV i Saint Louis) i va començar a estudiar enginyeria a l'Ecole Centrale, però va abandonar els estudis per fer el servei militar i posteriorment va estudiar història i filosofia a la Sorbona.
La mala situació econòmica de la seva família el va obligar a dedicar-se als 46 anys a fer d'escriptor professional.
La seva importància radica en la seva obra magna La Trahison des Clercs (traduït al català per Marisa Bolta com La traïció dels intel·lectuals) on acusa els intel·lectuals del seu país de cedir a les pressions polítiques en perjudici de la racionalitat, especialment arran de l'Afer Dreyfus; aquest conflicte li va permetre escriure el seu primer article (1898) «Notes d'un Byzantin» a la revista La Revue Blanche on hi col·laboravan entre altres André Gide, Léon Blum i Lucien Herr. Les polèmiques més rellevants en aquest sentit les va protagonitzar amb els escriptors Charles Maurras, Maurice Barrès o Henri Bergson. Alguns cronistes fan menció que la seva condició de jueu i la seva posició en el cas Dreyfus li van privar de rebre el Premi Goncourt de l'any 1912.
Va publicar més de quaranta llibres i innumerables articles.

## Obres destacades

* L'Ordination (1911)
* Le bergsonisme, ou Une philosophie de la mobilité (1912)
* Belphégor (1918)
* Les Amorandes (1922)
* La Croix de Roses (1923)
* La trahison des clercs (1927) Hi ha traducció al català de Marisa Bolta.
* La fin de l'Éternel (1928)
* Esquisse d'une histoire des Français dans leur volonté d'être une nation (1932)
* Discours à la nation européenne (1933)
* Délice de d'Éleuthère (1935)
* La Jeunesse d'un clerc (1937)
* Un Régulier dans le siècle (1938)
* Exercice d'un enterré vif (1944)
* Du style d'idées (1948)
* De quelques constantes de l'esprit humain (1950)
* La France byzantine (1945)
* Du style d'idées (1948)

## Referències

* ↑ «Julien Benda». Gran Enciclopèdia Catalana. Barcelona: Grup Enciclopèdia Catalana.
* 1 2 «Julien Benda» (en anglès), 2004. [Consulta: abril 2019].
* 1 2 Benda, Julien; Bolta, Marisa (trad.). La traïció dels intel·lectuals (en català, traduït del francès). 1a. ed. Alzira: Bromera, 1995. ISBN 84-7660-229-4.
* ↑ «Julien Benda. French philosopher and author» (en anglès). [Consulta: abril 2019].
* ↑ Etiemble. Dictionnaire de la Littérature française du XXè s (en francès). París: Encyclopedia Universalis, 2016, p. 693. ISBN 9782852291478.
# Kokxetau

Kokxetau (kazakh: Көкшетау, Kókshetaý) és una ciutat del nord del Kazakhstan capital de la província d'Akmolà. Està situada a la riba del llac Khopa, uns 300 km al nord d'Astanà. L'àrea al voltant de Kokxetau és famosa pels seus dos parcs nacionals, el de Burabai i el de Kokxetau.
Després de la dissolució de la Unió Soviètica, l'any 1991, la majoria d'indústries de la ciutat van tancar. Actualment roman certa mineria d'or al nord de la ciutat.

## Història

Kokxetau es va fundar per l'exèrcit rus com un destacament militar l'any 1824. El seu nom en kazakh significa «muntanya de fum blau». El 1868 va esdevenir una capital de districte dins la Gubèrnia d'Omsk, a l'Imperi Rus. El 1944 va esdevenir capital de l'òblast de Koktxetav, ja que llavors el seu nom en rus era Кокчета́в (Koktxetav), dins la República Socialista Soviètica del Kazakhstan. Amb la reorganització administrativa de 1999 Kokxetau va passar a ser la capital de la província d'Akmolà.
A partir de 1939, amb l'operació polonesa del NKVD (una de les operacions massives de l'NKVD) molts polonesos ciutadans de l'URSS (del Kresy) van ser deportats a la regió, i Kokxetau va esdevenir el centre de la comunitat polonesa del Kazakhstan.

## Clima

Kokxetau té un clima semiàrid fred (classificació de Köppen BSk) amb influències continentals extremes. Els hiverns són llargs i freds i els estius calurosos.
Dades climàtiques a Kokxetau :
| Mes | gen | febr | març | abr | maig | juny | jul | ag | set | oct | nov | des | anual |
| Mitjana diària °C (°F) | −15.3 (4.5) | −15.1 (4.8) | −7.4 (18.7) | 4.0 (39.2) | 12.2 (54) | 18.4 (65.1) | 20.2 (68.4) | 16.8 (62.2) | 11.3 (52.3) | 2.5 (36.5) | −6.1 (21) | −11.8 (10.8) | 2.47 (36.46) |
| Precipitació mitjana mm (polzades) | 12.8 (0.504) | 11.3 (0.445) | 10.5 (0.413) | 17.9 (0.705) | 32.7 (1.287) | 40.2 (1.583) | 68.5 (2.697) | 43.6 (1.717) | 24.8 (0.976) | 22.8 (0.898) | 15.7 (0.618) | 11.7 (0.461) | 312.5 (12.304) |
| Mitjana de dies de pluja | 3.7 | 3.4 | 3.0 | 4.2 | 6.5 | 6.5 | 8.5 | 7.3 | 5.5 | 6.2 | 4.3 | 3.3 | 62.4 |
| Mitjana mensual d'hores de sol | 89.0 | 127.0 | 196.0 | 227.0 | 277.0 | 306.0 | 313.0 | 250.0 | 190.0 | 118.0 | 88.0 | 75.0 | 2.256 |
| Font: NOAA (1961-1990) ||||||||||||||

## Referències

* ↑ «Kokshetay Climate Normals 1961-1990». National Oceanic and Atmospheric Administration. [Consulta: 10 gener 2013].
# Karnes City

Karnes City és una població dels Estats Units a l'estat de Texas. Segons el cens del 2000 tenia 3.457 habitants.

## Demografia

Segons el cens del 2000, Karnes City tenia 3.457 habitants, 1.007 habitatges, i 720 famílies. La densitat de població era de 629,6 habitants/km².
Dels 1.007 habitatges en un 35,8% hi vivien nens de menys de 18 anys, en un 46,7% hi vivien parelles casades, en un 19,3% dones solteres, i en un 28,5% no eren unitats familiars. En el 25,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,37.
Per edats la població es repartia de la següent manera: un 25,9% tenia menys de 18 anys, un 11,5% entre 18 i 24, un 31,1% entre 25 i 44, un 16,6% de 45 a 60 i un 14,9% 65 anys o més.
L'edat mediana era de 33 anys. Per cada 100 dones de 18 o més anys hi havia 130,6 homes.
La renda mediana per habitatge era de 25.156 $ i la renda mediana per família de 27.206 $. Els homes tenien una renda mediana de 30.446 $ mentre que les dones 18.261 $. La renda per capita de la població era de 12.243 $. Aproximadament el 23,1% de les famílies i el 27% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Karnes City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Karnes City». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Khrípkovo

Khrípkovo (en rus: Хрипково) és un poble de l'óblast de Tula, a Rússia, segons el cens del 2010 tenia 7 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Kartaixovka

Kartaixovka - Карташёвка (rus) - és un poble de l'óblast de Bélgorod, a Rússia. El 2010 tenia 176 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Kartini (cràter)

Kartini és un cràter d'impacte en el planeta Venus de 23,4 km de diàmetre. Porta el nom de Raden Adjeng «Kartini» (1879-1904), militant feminista javanesa, i el seu nom va ser aprovat per la Unió Astronòmica Internacional el 1991.

## Referències

* ↑ «Kartini». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Justin Frankel

Justin Frankel (nascut a Sedona, Arizona el 1978) és un dels programadors responsables del programa d'ordinador Winamp. Se l'associa també amb Tom Pepper i Gnutella. Frankel abandonà els seus estudis a la Universitat de Utah per formar l'empresa de programari Nullsoft el 1998. Aquesta empresa va ser adquirida per AOL el 1999 per 86 milions de dòlars. Frankel amenaçà de renunciar el 2 de juny de 2003, després que AOL retirà el programa Waste del lloc web de Nullsoft.

## Referències

* ↑ «2002 Young Innovators Under 35». Technology Review. 2002.
* ↑ «Winamp's woes: how the greatest MP3 player undid itself». Ars Technica, June 24, 2012.

## Enllaços externs

* Pàgina personal de Justin Frankel
# Justin Cooper

Justin Cooper (Cold Spring Harbor, 31 d'agost de 1997) és un pilot professional de motocròs nord-americà que competeix als Campionats AMA des del 2017. A data del 2023 n'havia guanyat un títol de supercross, concretament el de 250cc de la Regió Oest del 2021 (aquell any, a més, va ser subcampió de motocròs de 250cc, només 6 punts per darrere de Jett Lawrence). El 2022 va ser membre de l'equip dels Estats Units que va guanyar el Motocross des Nations.

## Resultats per any als campionats AMA

    A 1 de setembre de 2023
(Llegenda)
| Any Campionat | Rda 1 | Rda 2 | Rda 3 | Rda 4 | Rda 5 | Rda 6 | Rda 7 | Rda 8 | Rda 9 | Rda 10 | Rda 11 | Rda 12 | Rda 13 | Rda 14 | Rda 15 | Rda 16 | Rda 17 | Posició mitjana | % Podis | Posició |
| 2019 250 SX-E | - | - | - | - | - | 3 | 2 | 4 | 5 | 3 | 3 | - | - | 3 | - | 3 | 8 | 3,78 | 67% | 2n |
| 2019 250 MX | 2 | 2 | 2 | 9 | 1 | 3 | 3 | 7 | 3 | 4 | 3 | 2 | - | - | - | - | - | 3,41 | 75% | 3r |
| 2020 250 SX-W | 1 | 2 | 2 | 9 | 3 | 3 | - | - | - | - | - | - | - | 4 | 6 | - | 7 | 4,11 | 56% | 2n |
| 2020 250 MX | 8 | 11 | 4 | 9 | 7 | 5 | 2 | 1 | 12 | - | - | - | - | - | - | - | - | 6,56 | 22% | 5è |
| 2021 250 SX-W | - | - | - | - | - | - | - | 1 | 4 | 4 | 5 | 1 | 2 | 1 | 2 | - | 9 | 3,22 | 55% | 1r |
| 2021 250 MX | 3 | 1 | 3 | 2 | 3 | 3 | 3 | 2 | 3 | 3 | 3 | 1 | - | - | - | - | - | 2,50 | 100% | 2n |
| 2022 250 MX | 12 | 2 | 4 | 5 | 7 | 3 | 4 | 2 | 2 | 5 | 6 | 3 | - | - | - | - | - | 4,58 | 42% | 4t |
| 2023 450 SX | OUT | OUT | OUT | 7 | 7 | 10 | 9 | 6 | OUT | OUT | OUT | OUT | OUT | OUT | OUT | OUT | OUT | 7,80 | 0% | 22è |
| 2023 250 MX | 5 | 2 | 2 | OUT | 3 | 2 | 2 | 2 | 3 | 2 | 4 | - | - | - | - | - | - | 2,70 | 80% | 2n |

## Referències

* ↑ «Justin Cooper career statistics» (en anglès). racerxonline.com. [Consulta: 23 agost 2023].
* ↑ «Justin Cooper» (en anglès). Supercross Live. [Consulta: 17 gener 2022].
Campions AMA de supercross 250$^{1,2}$ :
1985 - Moore/Warren
1986 - Schmit/Turpin
1987 - Surratt/Tichenor
1988 - Matiasevich/DeHoop
1989 - Matiasevich/Bradshaw
1990 - Davis/Stephenson
1991 - McGrath/Swink
1992 - McGrath/Swink
1993 - Gaddis/Henry
1994 - Huffman/Lusk
1995 - Huffman/Pichon
1996 - Windham/Pichon
1997 - Windham/Ferry
1998 - Dowd/Carmichael
1999 - Ramsey/Fonseca
2000 - Bentley/Roncada
2001 - Fonseca/Pastrana
2002 - Preston/Reed
2003 - Stewart/Jesseman
2004 - Tedesco/Stewart
2005 - Tedesco/Langston
2006 - Langston/Millsaps
2007 - Villopoto/Townley
2008 - Lawrence/Canard
2009 - Dungey/Pourcel
2010 - Weimer/Pourcel
2011 - Tickle/Barcia
2012 - Tomac/Barcia
2013 - Roczen/Hahn
2014 - Anderson/Bogle
2015 - Webb/Musquin
2016 - Webb/Stewart
2017 - Hill/Osborne
2018 - Plessinger/Osborne
2019 - Ferrandis/Sexton
2020 - Ferrandis/Sexton
2021 - Cooper/Nichols
2022 - Craig/J.Lawrence
2023 - J. i H. Lawrence :
$^1$Del 1985 al 2005 era el Campionat AMA de suprecross 125cc/SX Lites del 2006 al 2012.   $^2$Esquerra: West/Dreta: East. :
# Kolokóltsevo

Kolokóltsevo (en rus: Колокольцево) és un poble de l'óblast de Vladímir, a Rússia, segons el cens del 2010 tenia 6 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Khuit I

Khuit I (Ḫwj.t) va ser una reina egípcia que va viure a mitjans de la V dinastia. L'egiptòleg austríac Wilfried Seipel va suggerir que seria una esposa del faraó Menkauhor.
Khuit en jeroglífic :
Va ser enterrada a la mastaba D 14 a Saqqara. La seva tomba va ser identificada per primera vegada per Auguste Mariette a finals del segle xix. Va lliurar una estela de porta falsa que estava coberta d'estuc que es va desintegrar poc després del seu descobriment destruint la inscripció dedicatòria i potser els noms dels seus pares o almenys el del seu marit reial. Tanmateix, altres parts decorades de la mastaba van sobreviure i van donar a la reina títols que garanteixen el seu estatus reial.
Se la descriu com a una "Filla del Rei de la seva carn" al tambor de la porta d'accés a la seva capella funerària, fet que la converteix en una princesa de sang reial. Tanmateix les inscripcions de la seva tomba no revelen els noms de governants de la seva època. amb qui estava vinculada. Sovint s'afirma que Khuit I podria haver estat una esposa del faraó Menkaouhor, sense gaires garanties.
Basant-se en les dades de les tombes que envolten l'enterrament de Khuit, Seipel també argumenta que va viure a mitjans de la V dinastia. Procedint per eliminació, Seipel va atribuir reines conegudes a cada rei del període, la qual cosa només va romandre Menkauhor com a espòs d'ella. Tanmateix l'egiptòleg francès Michel Baud ha criticat aquests arguments, ja que assenyala que els faraons podrien haver tingut més d'una reina. Una altra reina amb el nom de Meresankh IV se la considera més habitualment l'esposa de Menkauhor i, per tant, podria haver estat contemporània de Khuit.
Khuit tenia els títols següentsː
* "Gran dels hetes-sceptre (wrt-hetes),
* La que veu Horus i Seth (m33t-hrw-stsh)
* Gran de lloances
* Dona del Rei
* Dona del Rei, la seva estimada,
* Assistent del Gran
* Filla del Rei

## Referències

* 1 2 Grajetski, 2005.
* ↑ Mariette i Maspero, 1885, p. 207-208.
* ↑ Seipel, 1980, p. 214.
* ↑ Baud, 2015, p. 484 i 537.
* ↑ Tyldesley, 2006.
* ↑ Dodson i Hilton, 2004.

## Vegeu també

* La dona a l'Antic Egipte.

## Bibliografia

* Baud, Michel. Famille royale et pouvoir sous l'Ancien Empire égyptien (en francès). vol. 2. Institut français d'archéologie orientale du Caire - IFAO, 2015. ISBN 978-2724702484.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Gillam, Robyn A «Priestesses of Hathor: Their Function, Decline and Disappearance» (en anglès). Journal of the American Research Center in Egypt, 32, 1995, pàg. 211-237.
* Mariette, Auguste; Maspero, Gaston. Les mastabas de l'Ancien Empire: Fragment du dernier ouvrage de A. Mariette, publié d'après le manuscrit de l'auteur (en francès). París: F, Wieweg, Libraide-Éditeur, 1885. ISBN 1841710695.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.
* Seipel, Wilfred. Untersuchungen zu den ägyptischen Königinnen der Frühzeit und des alten Reiches. Quellen und historische Einordnung. Dissertation (en alemany). Hamburg: Universitat d'Hamburg, 1980. OCLC 256076594.
# Khuenre

Khuenre, o Khuenra, (Ḫw n Rˁ) va ser un príncep egipci de la IV Dinastia. Era fill del faraó Menkaure.

## Família

Era fill del faraó Menkaure i de la seva germana, la reina Khamerernebti II. Era, per tant, net de Khafre i Khamerernebti I i besnet de Khufu, el rei que va construir la Gran Piràmide de Guiza.
Khuenre en jeroglífic :
Malgrat ser el fill gran dels seus pares, no va ser el successor de Menkaure, ja que Shepseskaf va ser el següent faraó.

## Tomba

Khuenre està enterrat al cementiri de Menkaure de la necròpolis de Guiza. La seva tomba és la MQ 1.
La sala A de la tomba està decorada amb relleus que mostren a la paret sud, entre altres coses, Khuenre com un noi jove davant de la seva mare asseguda. També s'hi va trobar una petita estàtua d’escriva en aquesta sala feta de pedra calcària polida, que probablement es va col·locar originalment al Serdab de la tomba; avui en dia aquesta estatua es troba al Museu de Belles Arts de Boston.
A la sala B s'hi va trobar un sarcòfag de granit rosa.

## Referències

* 1 2 3 «KHUENRE (MQ 1)» (en anglès). Digital Giza. [Consulta: 27 gener 2021].
* ↑ Dodson i Hilton, 2004.
* ↑ Grajetzki, 2005.
* ↑ Reisner, 1934, p. 11 (fig. 10).
* ↑ Fisher, 1914, p. 40.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Fisher, Clarence S. «New Egyptian Galleries» (en anglès). The Bulletin of the Museum of Fine Arts, vol. 12, 1914.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
* Hampson, Michelle «'A Princely find'ː the lost scenes of craftsmen in the tomb of Khuenre at Giza» (en anglès). Ancient Memphis, 'enduring is the perfection'. Linda Evans, 2012, pàg. 193-203.
* Reisner, George Andrew «The Servants of the Ka» (en anglès). The Bulletin of the Museum of Fine Arts, vol. 32, 1934.

## Enllaços externs

* El príncep Khuenra com a escriva. Museu de Belles Arts de Boston. (anglès)
# Khuit II

Khuit II (xwit) va ser una reina egípcia de la VI dinastia. Era una esposa del rei Teti II, el primer faraó de la VI dinastia d'Egipte.
Khuit en jeroglífic :
Khuit podria haver estat una esposa reial destacada del regnat de Teti. Si és així, el seu rol seria posteriorment assumit per la reina Iput I. Khuit podria haver estat la mare del rei Userkare (segons Jánosi i Callender), tot i que també s'ha proposat una reina anomenada Khentkaus IV com a mare d'Userkare. Khuit era mare de Tetiankhkem i possiblement també de Seixseixet Xeixit.
Segons els seus monuments, Khuit tenia els títols següents:
* Dona del Rei (ḥmt-niswt)
* Dona del Rei, la seva estimada (ḥmt-niswt mryt.f)
* Companya d'Horus (smrt-ḥrw)
Les piràmides d'Iput I i Khuit II van ser descobertes entre juliol de 1897 i febrer de 1899 per Victor Loret al nord del complex de piràmides de Teti a Saqqara.
Loret va pensar inicialment que la tomba de Khuit era una mastaba. Les excavacions de la dècada de 1960 de Maragioglio i Rinaldi van suggerir per primera vegada que Khuit havia estat enterrada en una piràmide. També s'hi van trobar restes de maçoneria pertanyents a les ruïnes d'un petit temple mortuori. Més excavacions realitzades el 1995 per Hawass van confirmar que la tomba de Khuit era una piràmide. Les excavacions de la mateixa piràmide van revelar una cambra funerària amb un sarcòfag de granit rosa. El temple funerari associat al seu complex funerari es troba a l'est de la piràmide. El temple incloïa una sala d'ofrenes amb una porta falsa i un altar. Les parets del temple estaven decorades i mostraven escenes de portadors d'ofrenes.

## Referències

* 1 2 Dodson i Hilton, 2004, p. 76.
* 1 2 Verner, 2001.
* ↑ Kanawati, 2007, p. 20, 32 i 35.
* ↑ Grajetski, 2005, p. 22.
* ↑ Lauer, 1976.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Kanawati, Naguib. Mereruka and King Teti. The Power behind the Throne (en anglès). El Caire: Supreme Council of Antiquities, 2007. ISBN 9789774376009.
* Lauer, Jean Phillipe. Saqqara: The Royal Cemetery of Memphis, Excavations and Discoveries since 1850 (en anglès). Charles Scribner's Sons, 1976. ISBN 0-684-14551-0.
* Verner, Miroslav. The Pyramids: The Mystery, Culture, and Science of Egypt's Great Monuments (en anglès). Nova York: Grove Press, 2001. ISBN 0-8021-3935-3.
# Kadoli

Kadoli fou un estat tributari protegit de l'agència de Mahi Kantha a la presidència de Bombai.
Estava format únicament per dos pobles amb una població el 1901 de 931 habitants. Els seus ingressos s'estimaven vers 1900 en 3.782 rúpies de les que pagava 513 rúpies com a tribut al Gaikwar de Baroda i 93 rúpies al raja d'Idar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Kadra Yusuf

Kadra Yosuf (també coneguda com a Kadra Noor o Kadra Norwegian) (16 de juny de 1980) és una activista somalí-noruega.
El 2000 va investigar la mutilació genital femenina en la comunitat somalí resident a Noruega. En secret, va exposar el suport dels imams a Noruega per a la pràctica. Per als seus esforços va rebre el Premi Honorari Fritt Ord, però des de llavors ha estat vivint amagada.
A l'abril de 2007, va cridar a reinterpretar de l'Alcorà pel que fa als drets de les dones musulmanes. Diversos dies després va ser atacada per un grup d'immigrants somalis, tant homes com dones, que li van dir que estava trepitjant l'Alcorà.

## Referències

* ↑ «Islam in Europe: Kadra Yusuf» (en anglès). Islam in Europe. [Consulta: 31 gener 2008].
* ↑ Fjeldstad, Knut. «Kadra attacked in public» (en anglès). Aftenposten. Arxivat de l'original el 2007-04-16. [Consulta: 13 abril 2007].

## Vegeu també

* La dona en l'Islam
* Llista de feministes musulmanes